HRVATI ZA NASLJEDNOGA RATA. 121 
dne 12. rujna pruski feldmaršal Šverin osvoji utvrdjeno Žižkovo 
brdo, a sam grad Prag na njekih mjestih upali, bijaše general ba- 
run Harš prisiljen predati grad u pruske ruke (dne 27. rujna). 
Iza osvojenja Praga krene pruski kralj s vojskom prema Morav- 
skoj, nu bude na putu od bana Baćana i generala Festetića nepre- 
stance uznemirivan. 
Banu Baćanu bijaše nenadano osvojenje grada Praga po Prusih 
posve nerazumljivo. Bivši uvjeren, da će ga naša posada podulje 
braniti moći, izjavi on u svom pismu poslanom banskomu namjest- 
niku dne 20. rujna iz Čerovica, da ga je viest o predaji Praga 
veoma neugodno dirnula, nu da se nada da će ga naši doskora na- 
trag osvojiti. Ovo se kasnije i sbilo, kad se velika vojska hercega 
Karla Lorenskog ojačala ugarskom insurekcijom. 
Dne 24. rujna bijaše ban jur u Rokičanu, dobivši nalog: da mo- 
tri na korake kralja pruskog. Generalu Minskomu, bivšemu u Ve- 
roni (Braunau), zapovjedi ban jur prije da s jednom tisućom Va- 
raždinaca i s banderijalskimi četami preprieči neprijatelju prielaz 
preko Lužnice. Minski došavši dne 21. rujna u Tabor razori sve 
mostove na Lužnici, te započme čarkanja s pruskim generalom Nas- 
sauom. Nu neimavši potrebitih topova, morao se povući natrag do 
Budovica, na što pukovnik Bukov, mjesto 'Vabor predade Prusom, 
ali Budovice nehtjede predati general Minski. 
Kad Prusi pod generali Šmetauom i principom Hessendarmstadt- 
skim sa dvie strane navale na rečeno mjesto, branili su hrvatski 
banderijalci nedovršene još obkope i sam grad od kuće do kuće ve- 
likom hrabrošću. 'Vekar onda, kad Prusom još i general Zithen sa 
svojimi konjici u pomoć priteče, predade im grad general Minski, 
uz uvjet, da vojnici oružje i prtljagu sa sobom ponesu. 
Glavna vojska austrijska pod Karlom Lorenskim naumi medjutim 
sjediniti se sa zborom Baćanijevim, te napredova odvažno prema 
Českoj. Na putu odbijao je Trenk sa svojimi panduri prednje straže 
francezkoga generala Bellisla, koji je sliedio našu vojsku želeći se 
sjediniti s Prusi. 
Maršal Traun, bivši pridieljen hercegu Karlu kod zapovjedničtva, 
idući iz Donauverta u Česku, ostavi u posljednjem gradu hrvatsku 
posadu pod kapetanom Prodanovićem, a Nadažda i Trenka s osta- 
limi Hrvati posla napred da prokrče svuda put vojsci. 
Panduri uzeše tom prilikom po prevari važan grad Neuburg, a 
Trenk metne pod harač isti grad i Salebah, te posla odanle do 
300.000 fr. našoj ratnoj blagajni. 
